Page:Poems that every child should know (ed. Burt, 1904).djvu/189

Rh For a' That.

there, for honest poverty,

That hangs his head, and a' that?

The coward slave, we pass him by,

We dare be poor for a' that;

For a' that, and a' that,

Our toils obscure, and a' that;

The rank is but the guinea's stamp,

The man's the gowd for a' that!

What though on hamely fare we dine,

Wear hoddin-gray, and a' that;

Gie fools their silks, and knaves their wine,

A man's a man for a' that!

For a' that, and a' that,

Their tinsel show, and a' that;

The honest man, though e'er sae poor,

Is king o' men for a' that!

Ye see yon birkie ca'd a lord,

Wha struts, and stares, and a' that;

Though hundreds worship at his word,

He's but a coof for a' that;

For a' that, and a' that,

His riband, star, and a' that,

The man of independent mind,

He looks and laughs at a' that.